Славия привлече японски национал

Дайсуке Мацуй ще бъде представен в сряда в 15,45 часа

Славия привлече японския национал Дайсуке Мацуй като свободен агент. 31-годишният офанзивен полузащитник ще бъде представен на медиите и феновете в сряда (12 септември), в 15,45 часа на клубния стадион. Звездата на футбола в Япония има 31 мача и един гол в националния тим на страната, като бе титуляр и в четирите мача на световното първенство в ЮАР през 2010 година.

Мацуй е играл в Киото (Япония, 2000-2004), френските Льо Ман (2004-2008), Сент Етиен (2008-2009), Гренобъл (2009-2011) и Дижон (след 2011-а), както и в руския Том (под наем през 2010 г.). Само във Франция записва близо 200 мача.

Договорът на Мацуй със Славия ще е до юни 2013 г.